title: 2014/716/EU, Euratom: Neuvoston päätös, tehty yhteisymmärryksessä komission puheenjohtajaksi valitun kanssa, annettu 15 päivänä lokakuuta 2014 , niiden muiden henkilöiden luettelon hyväksymisestä, jotka neuvosto esittää nimitettäväksi komission jäseniksi sekä päätöksen 2014/648/EU, Euratom kumoamisesta ja korvaamisesta

text:
               17.10.2014

               FI

               Euroopan unionin virallinen lehti

               L 299/29

         NEUVOSTON PÄÄTÖS,
   tehty yhteisymmärryksessä komission puheenjohtajaksi valitun kanssa,
   annettu 15 päivänä lokakuuta 2014,
   niiden muiden henkilöiden luettelon hyväksymisestä, jotka neuvosto esittää nimitettäväksi komission jäseniksi sekä päätöksen 2014/648/EU, Euratom kumoamisesta ja korvaamisesta

      (2014/716/EU, Euratom)

   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 17 artiklan 3 kohdan, 5 kohdan ja 7 kohdan toisen alakohdan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
   ottaa huomioon Euroopan komission jäsenten lukumäärästä 22 päivänä toukokuuta 2013 annetun Eurooppa-neuvoston päätöksen 2013/272/EU (1),
   sekä katsoo seuraavaa:

               (1)

               Eurooppa-neuvoston päätöksellä 2010/80/EU (2) nimitetyn komission toimikausi päättyy 31 päivänä lokakuuta 2014.

               (2)

               Uusi komissio, jossa on yksi kansalainen kustakin jäsenvaltiosta, mukaan lukien komission puheenjohtaja ja unionin ulkoasioiden ja turvallisuuspolitiikan korkea edustaja, olisi nimitettävä 31 päivään lokakuuta 2019 saakka.

               (3)

               Eurooppa-neuvosto on nimennyt Jean-Claude JUNCKERin henkilöksi, jota ehdotetaan Euroopan parlamentille komission puheenjohtajaksi, ja Euroopan parlamentti valitsi hänet komission puheenjohtajaksi 15 päivänä heinäkuuta 2014 pidetyssä täysistunnossaan.

               (4)

               Eurooppa-neuvosto nimitti komission puheenjohtajaksi valitun suostumuksella 30 päivänä elokuuta 2014 Federica MOGHERINIn unionin ulkoasioiden ja turvallisuuspolitiikan korkeaksi edustajaksi Euroopan unionista tehdyn sopimuksen 18 artiklan 1 kohdan mukaisesti.

               (5)

               Neuvosto on päätöksellä 2014/648/EU, Euratom (3) hyväksynyt yhteisymmärryksessä komission puheenjohtajaksi valitun kanssa luettelon muista henkilöistä, jotka neuvosto esittää nimitettäväksi komission jäseniksi 31 päivään lokakuuta 2019 saakka.

               (6)

               Yhteisymmärryksessä komission puheenjohtajaksi valitun kanssa olisi päätös 2014/658/EU, Euratom kumottava ennen siihen sisältyvän luettelon antamista hyväksyttäväksi Euroopan parlamentin äänestyksessä ja korvattava kyseinen päätös tällä päätöksellä.

               (7)

               Euroopan unionista tehdyn sopimuksen 17 artiklan 7 kohdan kolmannen alakohdan mukaisesti Euroopan parlamentti äänestää komission puheenjohtajan, unionin ulkoasioiden ja turvallisuuspolitiikan korkean edustajan ja muiden komission jäsenten hyväksymisestä yhtenä kokoonpanona,

         ON HYVÄKSYNYT TÄMÄN PÄÄTÖKSEN:
   1 artikla
   Neuvosto esittää yhteisymmärryksessä komission puheenjohtajaksi valitun Jean-Claude JUNCKERin kanssa, että seuraavat henkilöt nimitetään Euroopan komission jäseniksi 31 päivään lokakuuta 2019 saakka:

               Vytenis Povilas ANDRIUKAITIS

               Andrus ANSIP

               Miguel ARIAS CAÑETE

               Dimitris AVRAMOPOULOS

               Elżbieta BIEŃKOWSKA

               Violeta BULC

               Corina CREȚU

               Valdis DOMBROVSKIS

               Kristalina GEORGIEVA

               Johannes HAHN

               Jonathan HILL

               Phil HOGAN

               Věra JOUROVÁ

               Jyrki KATAINEN

               Cecilia MALMSTRÖM

               Neven MIMICA

               Carlos MOEDAS

               Pierre MOSCOVICI

               Tibor NAVRACSICS

               Günther OETTINGER

               Maroš ŠEFČOVIČ

               Christos STYLIANIDES

               Marianne THYSSEN

               Frans TIMMERMANS

               Karmenu VELLA

               Margrethe VESTAGER

               unionin ulkoasioiden ja turvallisuuspolitiikan korkeaksi edustajaksi nimitetyn Federica MOGHERINIn lisäksi.

         2 artikla
   Kumotaan päätös 2014/648/EU, Euratom.
   3 artikla
   Tämä päätös toimitetaan Euroopan parlamentille.
   Se julkaistaan Euroopan unionin virallisessa lehdessä.

      Tehty Brysselissä 15 päivänä lokakuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 165, 18.6.2013, s. 98.

      (2)  Eurooppa-neuvoston päätös 2010/80/EU, annettu 9 päivänä helmikuuta 2010, Euroopan komission nimittämisestä (EUVL L 38, 11.2.2010, s. 7).

      (3)  Neuvoston päätös, tehty yhteisymmärryksessä komission puheenjohtajaksi valitun kanssa, annettu 5 päivänä syyskuuta 2014, niiden muiden henkilöiden luettelon hyväksymisestä, jotka neuvosto esittää nimitettäväksi komission jäseniksi (2014/648/EU, Euratom) (EUVL L 268, 9.9.2014, s. 5).


title: 2008/316/EY: Komission päätös, tehty 31 päivänä maaliskuuta 2008 , ammatillisen järjestäytymisvapauden ja -oikeuden suojelua El Salvadorissa koskevan tutkimuksen vireille panemisesta neuvoston asetuksen (EY) N:o 980/2005 18 artiklan 2 kohdan nojalla

text:
               18.4.2008

               FI

               Euroopan unionin virallinen lehti

               L 108/29

      KOMISSION PÄÄTÖS,
   tehty 31 päivänä maaliskuuta 2008,
   ammatillisen järjestäytymisvapauden ja -oikeuden suojelua El Salvadorissa koskevan tutkimuksen vireille panemisesta neuvoston asetuksen (EY) N:o 980/2005 18 artiklan 2 kohdan nojalla
   (2008/316/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yleisen tullietuusjärjestelmän soveltamisesta 27 päivänä kesäkuuta 2005 annetun neuvoston asetuksen (EY) N:o 980/2005 (1) ja erityisesti sen 18 artiklan 2 kohdan,
   on kuullut yleisten tullietuuksien komiteaa,
   sekä katsoo seuraavaa:

               (1)

               Komission saamien tietojen mukaan El Salvadorin korkein oikeus on asioissa 63-2007 ja 69-2007 28 päivänä lokakuuta 2007 antamassaan tuomiossa todennut, että ammatillista järjestäytymisvapautta ja ammatillisen järjestäytymisoikeuden suojelua koskevan Kansainvälisen työjärjestön yleissopimuksen nro 87 tietyt määräykset ovat ristiriidassa El Salvadorin perustuslain 47 pykälän kanssa.

               (2)

               Asetuksen (EY) N:o 980/2005 16 artiklan 2 kohdassa säädetään, että kyseisen asetuksen II luvun 2 jaksossa tarkoitettu erityinen kannustusmenettely voidaan peruuttaa väliaikaisesti erityisesti, jos asetuksen liitteessä III tarkoitetut, 9 artiklan 1 ja 2 kohdan vaatimusten täytäntöön panemiseksi ratifioidut yleissopimukset eivät enää sisälly edunsaajamaan kansalliseen lainsäädäntöön tai jos kyseistä lainsäädäntöä ei ole tosiasiallisesti pantu täytäntöön.

               (3)

               Kansainvälisen työjärjestön yleissopimus nro 87, joka koskee ammatillista järjestäytymisvapautta ja ammatillisen järjestäytymisoikeuden suojelua, mainitaan asetuksen (EY) N:o 980/2005 liitteessä III olevan A osan 14 kohdassa.

               (4)

               Komissio on tarkastellut alustavasti El Salvadorin korkeimman oikeuden asioissa 63-2007 ja 69-2007 antamaa tuomiota ja todennut, että tuomion oikeudellisia vaikutuksia on tarpeen selvittää tarkemmin, jotta voidaan määrittää, onko niiden perusteella oikeutettua peruuttaa erityinen kannustusmenettely väliaikaisesti. Komissio katsoo näin ollen, että on olemassa riittävät perusteet tutkimukselle.

               (5)

               Neuvottelut yleisten tullietuuksien komitean kanssa käytiin 3 päivänä maaliskuuta 2008,

         ON PÄÄTTÄNYT SEURAAVAA:
   Ainoa artikla
   Komissio panee vireille tutkimuksen selvittääkseen, eikö Kansainvälisen työjärjestön yleissopimus nro 87, joka koskee ammatillista järjestäytymisvapautta ja ammatillisen järjestäytymisoikeuden suojelua, enää sisälly El Salvadorin tasavallan kansalliseen lainsäädäntöön tai eikö kyseistä lainsäädäntöä ole tosiasiallisesti pantu täytäntöön.

      Tehty Brysselissä 31 päivänä maaliskuuta 2008.

            Komission puolesta

         Peter MANDELSON

            Komission jäsen

      (1)  EUVL L 169, 30.6.2005, s. 1. Asetus sellaisena kuin se on viimeksi muutettuna asetuksella (EY) N:o 55/2008 (EUVL L 20, 24.1.2008, s. 1).


title: 2004/723/EY: Euroopan parlamentin päätös, tehty 21 päivänä huhtikuuta 2004, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka II — Neuvosto)

text:
               21.4.2004

               FI

               Euroopan unionin virallinen lehti

               L 330/137

         EUROOPAN PARLAMENTIN PÄÄTÖS,
   tehty 21 päivänä huhtikuuta 2004,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka II — Neuvosto)
   (2004/723/EY)
   EUROOPAN PARLAMENTTI, joka
   ottaa huomioon varainhoitovuoden 2002 konsolidoidun tulostilin ja taseen (I5-0034/2003 — C5-0088/2004),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) (1),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 276 artiklan, 272 artiklan 10 kohdan ja 275 artiklan,
   ottaa huomioon 21. joulukuuta 1977 annetun varainhoitoasetuksen (2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen (3) 50 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5-0228/2004),

               1.

               myöntää neuvoston pääsihteerille vastuuvapauden Euroopan unionin yleisen talousarvion toteuttamisesta varainhoitovuonna 2002 (toimintamäärärahojen osalta),

               2.

               sisällyttää huomautuksensa oheiseen päätöslauselmaan;

               3.

               kehottaa puhemiestä välittämään tämän päätöksen ja siihen liittyvän päätöslauselman neuvostolle, komissiolle, tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle ja oikeusasiamiehelle sekä julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemies

         Pat COX

      (1)  EUVL C 286, 28.11.2003, s. 1.

      (2)  EYVL L 356, 31.12.1977, s. 1.

      (3)  EYVL L 248, 16.9.2002, s. 1.
    ---documentbreak---

               21.4.2004

               FI

               Euroopan unionin virallinen lehti

               L 330/138

         EUROOPAN PARLAMENTIN PÄÄTÖSLAUSELMA,
   joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2002 (Pääluokka II — Neuvosto)
   EUROOPAN PARLAMENTTI, joka
   ottaa huomioon varainhoitovuoden 2002 konsolidoidun tulostilin ja taseen (I5-0034/2003 — C5-0088/2004),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja toimielinten vastaukset (C5-0583/2003) (1),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 276 artiklan, 272 artiklan 10 kohdan ja 275 artiklan,
   ottaa huomioon 21. joulukuuta 1977 annetun varainhoitoasetuksen (2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen (3) 50 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5-0228/2004),

               1.

               korostaa tarvetta tehostaa neuvoston ja parlamentin välistä tietojenvaihtoa; pitää sen vuoksi myönteisenä neuvoston valmiutta toimielinten väliseen epäviralliseen vuoropuheluun ennen vastuuvapauden myöntämismenettelyä;

               2.

               muistuttaa, että talousarvion valvontavaliokunta on pyytänyt neuvostoa toimittamaan sille seuraavat asiakirjat: luettelon kolmansien osapuolten kanssa tehdyistä sopimuksista, täydelliset asiakirjat rahoituksellisesti laaja-alaisimmasta sopimuksesta, voimassa olevat säännökset virka-ajoneuvojen käytöstä sekä varainhoidon valvojan kertomukset;

               3.

               panee hämmästyneenä merkille pysyvien edustajien komitean puheenjohtajan 11. joulukuuta 2003 antamat vastaukset talousarvion valvontavaliokunnan 26. marraskuuta 2003 lähettämään kyselyyn: ”Kyselynne kohdassa ’Yleiset kysymykset kaikille toimielimille’ esitetyt kysymykset eivät liity suoraan neuvoston varainhoitovuoden 2002 tileihin eivätkä tilintarkastustuomioistuimen vuosikertomukseen kyseiseltä varainhoitovuodelta. Neuvosto katsoo, etteivät mainitut kysymykset kuulu vastuuvapauden myöntämismenettelyn soveltamisalaan.”;

               4.

               toteaa lisäksi, että vaikka tilintarkastustuomioistuimen vuosikertomuksessa 2002 esitetään yleisiä huomautuksia yhteisön elinten hallintomenojen laatimisesta, siinä ei ole lainkaan neuvoston talousarviota koskevia erityishuomautuksia; pitää myönteisenä tilintarkastustuomioistuimen ilmoitusta, että se aikoo sisällyttää seuraavaan vuosikertomukseensa huomautuksia yhteisön kaikkien toimielinten hallintomenojen laatimisesta;

               5.

               korostaa, että sen neuvostolle esittämät vaatimukset tietojen saannista ovat täysin varainhoitoasetuksen säännösten (etenkin 146 ja 182 artiklan) mukaisia;

               6.

               kehottaa neuvostoa vastaamaan talousarvion valvontavaliokunnan lähettämään kyselyyn viimeistään 1. heinäkuuta 2004;

               7.

               ottaa huomioon, että neuvosto antaa ensi vuodesta lähtien Euroopan parlamentille varainhoitoasetuksen 86 artiklan 4 kohdan mukaisen yhteenvetokertomuksen, jossa tiedotetaan tehtyjen sisäisten tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista;

               8.

               pyytää selvitystä siitä, mitä toimia neuvosto on toteuttanut varainhoitovuonna 2002 parantaakseen budjettihallinnon analyysia;

               9.

               muistuttaa, että vuonna 2001 fyysisen inventaarion ja kirjanpidon välillä oli eroja; tiedustelee, onko tämä virhe korjattu;

               10.

               toivoo, että tilintarkastustuomioistuin kiinnittää neuvoston vuoden 2003 talousarviota tarkastaessaan asianmukaista huomiota varainhoitoon ja omaisuusluetteloon;

               11.

               korostaa saatujen kokemusten perusteella pitävänsä tulojen ja menojen hyväksyjien liikkuvuutta merkittävänä;

               12.

               panee tyytyväisenä merkille, että neuvosto, komissio ja parlamentti ovat 25. marraskuuta 2002 antamassaan yhteisessä lausumassa (4) todenneet, että parlamentille on tiedotettava etukäteen yhteistä ulko- ja turvallisuuspolitiikkaa (YUTP) koskevista päätöksistä, ja tiedustelee, miten tätä sovelletaan käytännön yhteistyöhön;

               13.

               muistuttaa toistamiseen, että yhteisen ulko- ja turvallisuuspolitiikan hallinnointia koskevassa erityiskertomuksessaan nro 13/2001 (5) tilintarkastustuomioistuin suosittaa tarkastuspäätelmiensä perusteella, että Euroopan parlamentin, neuvoston ja komission olisi hyväksyttävä toimielinten välisellä tasolla selvät toiminnalliset periaatteet ja järjestelyt komission ja neuvoston aseman osalta yhteisen ulko- ja turvallisuuspolitiikan täytäntöönpanossa ja että yhteisen ulko- ja turvallisuuspolitiikan toimintojen rahoitusta olisi hallinnoitava avoimemmin.

      (1)  EUVL C 286, 28.11.2003, s. 1.

      (2)  EYVL L 356, 31.12.1977, s. 1.

      (3)  EYVL L 248, 16.9.2002, s. 1.

      (4)  Hyväksytyt tekstit 19. joulukuuta 2002, P5-TA(2002) 0624, liite 1.

      (5)  EYVL C 338, 30.11.2001, s. 1.


title: 2012/419/EU: Eurooppa-neuvoston päätös, annettu 11 päivänä heinäkuuta 2012 , Mayotten aseman muuttamisesta Euroopan unioniin nähden

text:
               31.7.2012

               FI

               Euroopan unionin virallinen lehti

               L 204/131

         EUROOPPA-NEUVOSTON PÄÄTÖS,
   annettu 11 päivänä heinäkuuta 2012,
   Mayotten aseman muuttamisesta Euroopan unioniin nähden
   (2012/419/EU)
   EUROOPPA-NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 355 artiklan 6 kohdan,
   ottaa huomioon Ranskan tasavallan aloitteen,
   ottaa huomioon Euroopan komission lausunnon,
   sekä katsoo seuraavaa:

               (1)

               Euroopan unionin toiminnasta tehdyn sopimuksen, jäljempänä ’perussopimus’, 355 artiklan 6 kohdassa annetaan Eurooppa-neuvostolle mahdollisuus asianomaisen jäsenvaltion aloitteesta, yksimielisesti ja komissiota kuultuaan tehdä päätös, jolla muutetaan 355 artiklan 1 ja 2 kohdassa tarkoitetun Tanskan, Ranskan tai Alankomaiden maan tai alueen asemaa unioniin nähden.

               (2)

               Ranskan tasavalta, jäljempänä ’Ranska’, on Ranskan tasavallan presidentin 29 päivänä lokakuuta 2011 päivätyllä kirjeellä pyytänyt Eurooppa-neuvostoa tekemään tällaisen päätöksen, jotta Mayotte, jolla on tällä hetkellä perussopimuksen 355 artiklan 2 kohdassa tarkoitettu merentakaisen maan ja alueen asema ja joka mainitaan tästä syystä perussopimuksen liitteessä II, saisi perussopimuksen 349 artiklassa tarkoitetun syrjäisimpiin alueisiin kuuluvan alueen aseman.

               (3)

               Ranskan pyyntö pohjautuu Mayotten asukkaiden valitsemaan asteittaiseen lähentymiseen emämaahan, joka on vahvistettu 29 päivänä maaliskuuta 2009 järjestetyssä kansanäänestyksessä, jossa ehdotus Mayotten muuttamiseksi departementiksi hyväksyttiin 95,2 prosentilla annetuista äänistä. Mayottesta tuli siten 31 päivänä maaliskuuta 2011 Ranskan 101. departementti ja Ranskan viides merentakainen departementti.

               (4)

               Mayotte täyttää rakenteellisen sosiaalisen ja taloudellisen tilanteensa sekä maantieteellisen sijaintinsa perusteella kaikki perussopimuksen 349 artiklassa tarkoitetut syrjäisimpien alueiden erityispiirteet. Jotta 349 artiklaa voidaan soveltaa kokonaisuudessaan Mayotteen, olisi siihen samoin kuin perussopimuksen 355 artiklan 1 kohtaan lisättävä Mayottea koskeva viittaus.

               (5)

               Mayotten aseman muuttaminen Euroopan unioniin nähden vastauksena demokraattisesti ilmaistuun pyyntöön olisi johdonmukainen edistysaskel, joka on sopusoinnussa Mayotten saaman, emämaan asemaa lähellä olevan aseman kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Mayotte lakkaa 1 päivästä tammikuuta 2014 olemasta merentakainen maa ja alue, johon sovelletaan Euroopan unionin toiminnasta tehdyn sopimuksen neljännen osan määräyksiä, ja se saa tuolloin mainitun perussopimuksen 349 artiklassa tarkoitetun unionin syrjäisimpiin alueisiin kuuluvan alueen aseman.
   2 artikla
   Muutetaan Euroopan unionin toiminnasta tehty sopimus seuraavasti:

               1)

               Lisätään 349 artiklan ensimmäisessä kohdassa sana ”Mayotten” sanan ”Martiniquen” jälkeen;

               2)

               Lisätään 355 artiklan 1 kohdassa sana ”Mayotteen” sanan ”Martiniqueen” jälkeen;

               3)

               Poistetaan liitteessä II oleva kuudes luetelmakohta.

         3 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2014.

      Tehty Brysselissä 11 päivänä heinäkuuta 2012.

            Eurooppa-neuvoston puolesta

            Puheenjohtaja

         H. VAN ROMPUY


title: 2009/102/EY: Neuvoston päätös, tehty 4 päivänä marraskuuta 2008 , yhteisön keskipitkän ajan rahoitustuen myöntämisestä Unkarille

text:
               6.2.2009

               FI

               Euroopan unionin virallinen lehti

               L 37/5

      NEUVOSTON PÄÄTÖS,
   tehty 4 päivänä marraskuuta 2008,
   yhteisön keskipitkän ajan rahoitustuen myöntämisestä Unkarille
   (2009/102/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002 (1) ja erityisesti sen 3 artiklan 2 kohdan,
   ottaa huomioon komission ehdotuksen, jonka tämä on tehnyt talous- ja rahoituskomiteaa kuultuaan,
   sekä katsoo seuraavaa:

               (1)

               Neuvosto päätti antaa Unkarille keskinäistä apua päätöksellä 2009/103/EY (2).

               (2)

               Vaihtotaseen odotetusta parantumisesta huolimatta Unkarin ulkoisten rahoitustarpeiden vuosina 2008 ja 2009 arvioidaan olevan 20 miljardia euroa, sillä rahoitusmarkkinoiden viimeaikaisen kehityksen perusteella näyttää siltä, että pääoma- ja rahoitustase voivat heikentyä merkittävästi ja nettomääräiset arvopaperisijoitukset ulkomaille kiihtyä.

               (3)

               On tarkoituksenmukaista antaa Unkarille yhteisön tukea enintään 6,5 miljardia euroa osana asetuksella (EY) N:o 332/2002 käyttöönotettua järjestelyä, jolla jäsenvaltioiden maksutaseille myönnetään keskipitkän ajan rahoitustukea. Tuki olisi yhdistettävä kansainvälisen valuuttarahaston (IMF) valmiusluottojärjestelyllä myöntämään 10,5 miljardin erityisnosto-oikeuden (noin 12,5 miljardia euroa) lainaan, joka on tarkoitus hyväksyä 6 päivänä marraskuuta 2008. Lisäksi Maailmanpankki on luvannut myöntää Unkarille 1 miljardin euron lainan.

               (4)

               Rahoitustuen hallinnointi olisi annettava komissiolle, jonka olisi sovittava Unkarin viranomaisten kanssa tukeen liittyvistä erityisistä talouspoliittisista ehdoista talous- ja rahoituskomiteaa kuultuaan. Ehdot olisi vahvistettava yhteisymmärryspöytäkirjassa. Komission olisi vahvistettava yksityiskohtaiset rahoitusehdot lainasopimuksessa.

               (5)

               Myönnettävän tuen tavoitteena olisi oltava maksutaseen kestävyyden tukeminen Unkarissa ja tällä tavoin hallituksen hyväksymän talouspoliittisen ohjelman menestyksekkään toteuttamisen edistäminen tämänhetkisessä taloudellisessa ja rahoituksellisessa tilanteessa,

         ON PÄÄTTÄNYT SEURAAVAA:
   1 artikla
   1.   Yhteisö myöntää Unkarille keskipitkän ajan lainan, jonka määrä on enintään 6,5 miljardia euroa ja keskimääräinen erääntymisaika enintään viisi vuotta.
   2.   Yhteisön rahoitustuki on saatavilla kahden vuoden ajan ensimmäisestä tämän päätöksen voimaantulon jälkeisestä päivästä alkaen.
   2 artikla
   1.   Komissio hallinnoi tukea ottaen huomioon Unkarin sitoumukset ja neuvoston suositukset, jotka liittyvät erityisesti kansallisen uudistusohjelman ja lähentymisohjelman täytäntöönpanoon sekä liiallista alijäämää koskevaan menettelyyn.
   2.   Komissio sopii Unkarin viranomaisten kanssa rahoitustukeen liittyvistä erityisistä talouspoliittisista ehdoista 3 artiklan 4 kohdan mukaisesti kuultuaan talous- ja rahoituskomiteaa. Ehdot on vahvistettava yhteisymmärryspöytäkirjassa, ottaen huomioon 1 kohdassa tarkoitetut sitoumukset ja suositukset. Komissio vahvistaa yksityiskohtaiset rahoitusehdot lainasopimuksessa.
   3.   Komissio tarkistaa säännöllisin väliajoin yhteistyössä talous- ja rahoituskomitean kanssa, että tukeen liittyvät talouspoliittiset ehdot täyttyvät. Komissio ilmoittaa talous- ja rahoituskomitealle lainanoton mahdollisesta jälleenrahoituksesta tai rahoitusehtojen muuttamisesta.
   3 artikla
   1.   Komissio asettaa yhteisön rahoitustuen Unkarin käyttöön enintään viidessä erässä, joiden suuruus vahvistetaan yhteisymmärryspöytäkirjassa.
   2.   Ensimmäinen erä annetaan käyttöön lainasopimuksen ja yhteisymmärryspöytäkirjan voimaantulon jälkeen, ottaen myös huomioon vuoden 2009 budjettilakiehdotukseen tehtävät parlamentille annettavat muutokset, joiden tavoitteena on saavuttaa 2,6 prosentin alijäämä suhteessa BKT:een.
   3.   Lainan rahoittamiseksi taloudellisesti edullisimmin ehdoin on tarvittaessa sallittua käyttää harkitusti koronvaihtosopimuksia korkeinta luottoluokkaa olevien vastapuolten kanssa.
   4.   Komissio päättää seuraavien erien käyttöön antamisesta talous- ja rahoituskomitean lausunnon saatuaan. Kukin seuraava erä maksetaan sillä edellytyksellä, että Unkarin lähentymisohjelmaan sisältyvä Unkarin hallituksen hyväksymä uusi talousohjelma, jota IMF:n järjestely tukee, on toteutettu tyydyttävästi, ja erityisesti että yhteisymmärryspöytäkirjassa vahvistettuja erityisiä talouspoliittisia ehtoja noudatetaan.
   Näihin talouspoliittisiin ehtoihin sisältyvät muun muassa:

               a)

               Unkarin hallituksen sen uuden ohjelman puitteissa suunnitteleman julkisen talouden vakauttamisen edistyminen liiallista alijäämää koskevan menettelyn yhteydessä 10 päivänä lokakuuta 2006 annetun neuvoston suosituksen ja tarkistetusta lähentymisohjelmasta marraskuussa 2007 annetun neuvoston lausunnon mukaisesti, erityisesti vuoden 2009 alijäämätavoitteen osalta;

               b)

               erityiset toimenpiteet menojen rajoittamiseksi suunnitellun vakauttamisprosessin yhteydessä;

               c)

               julkisen talouden ohjausjärjestelmää koskevan uudistuksen edistyminen institutionaalisen kehyksen vahvistamisen ja keskipitkän ajan rahoitussääntöjen antamisen avulla Unkarin parlamentin käsiteltävänä olevan lakiehdotuksen linjausten mukaisesti;

               d)

               rahoitussektorin sääntelyn ja valvonnan uudistukset sekä viranomaisten valmiuksien tukeminen maksukykyyn ja likviditeettiin liittyvien ongelmien käsittelyssä; sekä

               e)

               muut Lissabonin strategian mukaiset rakenneuudistustoimenpiteet, kuten työnteon kannustimien lisääminen työllisyyden tukemiseksi ja julkisen talouden pitkän aikavälin kestävyyden edistämiseksi.

         Tämä päätös on osoitettu Unkarin tasavallalle. Se julkaistaan Euroopan unionin virallisessa lehdessä.

      Tehty Brysselissä 4 päivänä marraskuuta 2008.

            Neuvoston puolesta

            Puheenjohtaja

         A. VONDRA

      (1)  EYVL L 53, 23.2.2002, s. 1.

      (2)  Katso tämän virallisen lehden sivu 7.


Avis juridique important

|

32001D0643

2001/643/EY: Komission päätös, tehty 30 päivänä heinäkuuta 2001, sitoumusten hyväksymisestä Puolasta peräisin olevien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä (tiedoksiannettu numerolla K(2001) 2390)

Virallinen lehti nro L 227 , 23/08/2001 s. 0044 - 0048

Komission päätös,tehty 30 päivänä heinäkuuta 2001,sitoumusten hyväksymisestä Puolasta peräisin olevien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä(tiedoksiannettu numerolla K(2001) 2390)(2001/643/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2) ja erityisesti sen 8 artiklan 1 kohdan,ottaa huomioon Puolasta peräisin olevien puisten kaksipohjaisten kuormalavojen tiettyä tuontia koskevan väliaikaisen polkumyyntitullin käyttöönotosta ja tiettyjen viejien kyseisen tuonnin yhteydessä esittämien sitoumusten hyväksymisestä 6 päivänä kesäkuuta 1997 annetun komission asetuksen (EY) N:o 1023/97(3), sellaisena kuin se on muutettuna asetuksilla (EY) N:o 1632/97(4) ja 1633/97(5) ja erityisesti sen 2 artiklan,on kuullut neuvoa-antavaa komiteaa asiasta,sekä katsoo seuraavaa:A. AIEMPI MENETTELY(1) Komissio on asetuksella (EY) N:o 1023/97, jäljempänä "väliaikaista tullia koskeva asetus", ottanut käyttöön väliaikaisen polkumyyntitullin Puolasta peräisin olevien CN-koodiin ex 4415 20 20 kuuluvien puisten kaksipohjaisten kuormalavojen tietyssä tuonnissa ja hyväksynyt tiettyjen vientiä harjoittavien tuottajien tarjoamat sitoumukset. Nämä sitoumukset koskivat ainoastaan yhtä kuormalavalajia, EUR-kuormalavaa.(2) Koska tutkimuksessa käytettiin otantamenetelmää, asetuksen (EY) N:o 384/96 11 artiklan 4 kohdan mukaisia tarkastelua koskevia pyyntöjä ei voitu hyväksyä. Väliaikaista tullia koskevaa asetusta kuitenkin muutettiin, jotta varmistettaisiin tasapuolinen kohtelu uusien viejien ja yhteistyössä toimineiden mutta alkuperäisessä tutkimuksessa otokseen kuulumattomien yritysten välillä. Asetuksen (EY) N:o 1632/97 2 artiklan mukaisesti uusien puolalaisten vientiä harjoittavien tuottajien esittämät EUR-kuormalavojen vientiä koskevat sitoumukset voidaan hyväksyä, jos ne täyttävät kyseisessä artiklassa säädetyt edellytykset.(3) Neuvosto otti käyttöön asetuksella (EY) N:o 2334/97(6), sellaisena kuin se on viimeksi muutettuna asetuksella (EY) N:o 1521/2000(7), lopullisen polkumyyntitullin Puolasta peräisin olevien puisten kaksipohjaisten kuormalavojen tietyssä tuonnissa.B. UUSIEN VIEJIEN PYYNNÖT(4) Asetuksen (EY) N:o 2334/97 antamisen jälkeen myös seuraavat viisi uutta puolalaista vientiä hajoittavaa tuottajaa ovat pyytäneet, että niihin sovellettaisiin asetuksen (EY) N:o 1632/97 2 artiklaa, ja tarjonneet EUR-kuormalavoja koskevat sitoumukset:- P.P.D.B. "Lesnik" S.C., Krosno,- "EUROPAL" S.C., Brzeziny,- P.P.U.H. "CENTROPAL" EKSPORT-IMPORT, Czajkow,- Energomontaz Polnoc Senwis Sp.zo.o., Swierze Gorne,- P.P.H. "BOM'S" S-ka zo.o., Suwalki.Ne ovat niin ikään kyseisen asetuksen edellä mainitun artiklan mukaisesti toimittaneet riittävää näyttöä siitä, että ne ovat tosiasiallisesti uusia vientiä harjoittavia tuottajia. Näiden viiden puolalaisen vientiä harjoittavan tuottajan tarjoamat EUR-kuormalavoja koskevat sitoumukset olisi näin ollen hyväksyttävä asetuksen (EY) N:o 1632/97 2 artiklan soveltamiseksi.C. SITOUMUKSEN PERUUTTAMINEN(5) Seuraavat viisi puolalaista vientiä harjoittavaa tuottajaa, joiden sitoumuksen komissio on hyväksynyt, ovat rikkoneet sitoumuksessa määrättyjä ilmoitusvelvoitteitaan ja rikkoneet siten sitoumusta:- Internationale Paletten Company Sp., Lebork (Taric-lisäkoodi 8575 ),- P.P.U.H. "Drewmax" Sp.zo.o., Krakova (Taric-lisäkoodi 8577 ),- S.U.T.R. "Rol Trak", Prochowice (Taric-lisäkoodi 8714 ),- Sliwka Lucyna, Klodzko (Taric-lisäkoodi 8445 ),- Produkcja - Skup Elementow i Palet, Stanislaw Gorecki, Czajkow (Taric-lisäkoodi 8483 ).(6) Yksi puolalainen tuottaja, MACED Sklad Palet, J. Macionga, Miastko (Taric-lisäkoodi 8539 ), ilmoitti, ettei se tuota enää tarkasteltavana olevaa tuotetta.(7) Tämän vuoksi komissio ilmoitti näille kuudelle yritykselle aikovansa poistaa niiden nimet niiden yritysten luettelosta, joiden tarjoamat sitoumukset on hyväksytty. Mikään näistä yrityksistä ei vastustanut tätä toimenpidettä.D. YRITYKSET, JOIDEN SITOUMUKSET ON HYVÄKSYTTY(8) Kaikki yritykset, joiden sitoumukset on hyväksytty, luetellaan selvyyden vuoksi tämän päätöksen liitteessä,ON TEHNYT TÄMÄN PÄÄTÖKSEN:1 artiklaHyväksytään seuraavien viejien tarjoamat EUR-kuormalavoja koskevat sitoumukset:- P.P.D.B. "Lesnik" S.C., Krosno- "EUROPAL" S.C., Brzeziny- P.P.U.H. "CENTROPAL" EKSPORT-IMPORT, Czajkow- Energomontaz Polnoc Senwis Sp.zo.o., Swierze Gorne,- P.P.H. "BOM'S" S-ka zo.o., SuwalkiPuolasta peräisin olevien ja CN-koodiin ex 4415 20 20 kuuluvien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä.2 artiklaKumotaan seuraavien viejien hyväksytyt EUR-kuormalavoja koskevat sitoumukset:- Internationale Paletten Company Sp., Lebork (Taric-lisäkoodi 8575 )- P.P.U.H. "Drewmax" Sp.zo.o. (entinen P.P.H. "Drewnex"), Krakova (Taric-lisäkoodi 8577 )- S.U.T.R. "Rol Trak", Prochowice (Taric-lisäkoodi 8714 )- MACED Sklad Palet, J. Macionga, Miastko (Taric-lisäkoodi 8539 )- Sliwka Lucyna, Klodzko (Taric-lisäkoodi 8445 ),- Produkcja - Skup Elementow i Palet, Stanislaw Gorecki, Czajkow (Taric-lisäkoodi 8483 )Puolasta peräisin olevien ja CN-koodiin ex 4415 20 20 kuuluvien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä.3 artiklaTämän päätöksen 1 ja 2 artikla tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 30 päivänä heinäkuuta 2001.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 257, 11.10.2000, s. 2.(3) EYVL L 150, 7.6.1997, s. 4.(4) EYVL L 225, 15.8.1997, s. 11.(5) EYVL L 225, 15.8.1997, s. 13.(6) EYVL L 324, 27.11.1997, s. 1.(7) EYVL L 175, 14.7.2000, s. 1.LIITEValmistaja>TAULUKON PAIKKA>


title: 2011/55/EU: Neuvoston päätös, annettu 24 päivänä tammikuuta 2011 , alueiden komitean kolmen ruotsalaisen jäsenen ja neljän ruotsalaisen varajäsenen nimeämisestä

text:
               28.1.2011

               FI

               Euroopan unionin virallinen lehti

               L 25/31

         NEUVOSTON PÄÄTÖS,
   annettu 24 päivänä tammikuuta 2011,
   alueiden komitean kolmen ruotsalaisen jäsenen ja neljän ruotsalaisen varajäsenen nimeämisestä
   (2011/55/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Ruotsin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU ja 2010/29/EU (1) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kolme alueiden komitean jäsenen paikkaa on vapautunut Kent JOHANSSONin, Maria WALLHAGER NECKMANin ja Kristina ALVENDALin toimikausien päätyttyä. Neljä varajäsenen paikkaa on vapautunut Susanna HABYn, Bernth JOHNSONin, Jens NILSSONin ja Ingela NYLUND WATZin toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Kent JOHANSSON, Skara kommun

                           —

                           Britt-Marie LÖVGREN, Umeå kommun

                           —

                           Jelena DRENJANIN, Huddinge kommun

                     ja

               b)

               varajäseniksi:

                           —

                           Martin ANDREASSON, Västra Götalands läns landsting

                           —

                           Marie SÄLLSTRÖM, Blekinge läns landsting

                           —

                           Marie-Louise RÖNNMARK, Umeå kommun

                           —

                           Carin JÄMTIN, Stockholms kommun.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä tammikuuta 2011.

            Neuvoston puolesta

            Puheenjohtaja

         FAZEKAS S.

      (1)  EUVL L 348, 29.12.2009, s. 22, ja EUVL L 12, 19.1.2010, s. 11.


title: 2007/839/EY: Neuvoston päätös, tehty 29 päivänä marraskuuta 2007 , Euroopan yhteisön ja Ukrainan välisen henkilöiden takaisinottoa koskevan sopimuksen tekemisestä

text:
               18.12.2007

               FI

               Euroopan unionin virallinen lehti

               L 332/46

         NEUVOSTON PÄÄTÖS,
   tehty 29 päivänä marraskuuta 2007,
   Euroopan yhteisön ja Ukrainan välisen henkilöiden takaisinottoa koskevan sopimuksen tekemisestä
   (2007/839/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 63 artiklan 3 kohdan b alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta henkilöiden takaisinottoa koskevan sopimuksen Ukrainan kanssa.

               (2)

               Sopimus on neuvoston 12 päivänä kesäkuuta 2007 tekemän päätöksen mukaisesti allekirjoitettu Euroopan yhteisön puolesta 18 päivänä kesäkuuta 2007, sillä edellytyksellä, että se tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan takaisinoton sekakomitea, joka vahvistaa oman työjärjestyksensä. Tässä tapauksessa on tarkoituksenmukaista säätää yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 3 artiklan mukaisesti Yhdistynyt kuningaskunta on ilmoittanut haluavansa osallistua tämän päätöksen tekemiseen ja soveltamiseen.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti Irlanti ei osallistu tämän päätöksen tekemiseen, eikä se siten sido Irlantia eikä sitä sovelleta siihen, sanotun kuitenkaan rajoittamatta mainitun pöytäkirjan 4 artiklan soveltamista.

               (7)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen, eikä se siten sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Ukrainan välinen henkilöiden takaisinottoa koskeva sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja antaa sopimuksen 20 artiklan 2 kohdassa määrätyn ilmoituksen (2).
   3 artikla
   Komissio edustaa yhteisöä jäsenvaltioiden asiantuntijoiden avustamana sopimuksen 15 artiklalla perustetussa takaisinoton sekakomiteassa.
   4 artikla
   Komissio vahvistaa takaisinoton sekakomiteassa esitettävän yhteisön kannan sopimuksen 15 artiklan 5 kohdan edellyttämästä komitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 29 päivänä marraskuuta 2007.

            Neuvoston puolesta

            Puheenjohtaja

         M. LINO

      (1)  Lausunto annettu 13. marraskuuta 2007 (ei vielä julkaistu virallisessa lehdessä).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
    ---documentbreak---

               18.12.2007

               FI

               Euroopan unionin virallinen lehti

               L 332/48

         Euroopan yhteisön ja Ukrainan välinen
   SOPIMUS
   henkilöiden takaisinotosta
   EUROOPAN YHTEISÖ,
   jäljempänä ’yhteisö’,
   ja
   UKRAINA,
   jäljempänä ’sopimuspuolet’, jotka
   OVAT VAKAASTI PÄÄTTÄNEET lujittaa yhteistyötään torjuakseen laitonta maahanmuuttoa entistä tehokkaammin,
   OVAT HUOLISSAAN järjestäytyneiden rikollisryhmien toiminnan merkittävästä lisääntymisestä maahanmuuttajien salakuljetuksessa,
   HALUAVAT ottaa käyttöön tämän sopimuksen mukaisesti ja vastavuoroisuutta noudattaen nopeat ja tehokkaat menettelyt sellaisten henkilöiden tunnistamiseksi ja palauttamiseksi turvallisesti ja sääntöjenmukaisesti, jotka eivät ole täyttäneet tai eivät enää täytä maahantulon ja maassa oleskelun edellytyksiä Ukrainan tai jonkin Euroopan unionin jäsenvaltion alueella, ja helpottaa tällaisten henkilöiden kauttakulkua yhteistyön hengessä,
   KATSOVAT, että Ukrainan ja Euroopan unionin jäsenvaltioiden olisi soveltuvissa tapauksissa parhaansa mukaan pyrittävä lähettämään alueelleen laittomasti tulleet kolmansien maiden kansalaiset ja kansalaisuudettomat henkilöt takaisin alkuperävaltioon tai asuinvaltioon,
   TIEDOSTAVAT TARPEEN kunnioittaa ihmisoikeuksia ja perusvapauksia, ja korostavat, että tämä sopimus ei rajoita yhteisön, Euroopan unionin jäsenvaltioiden ja Ukrainan oikeuksia ja velvollisuuksia, jotka johtuvat 10 päivänä joulukuuta 1948 annetusta ihmisoikeuksien yleismaailmallisesta julistuksesta ja kansainvälisestä oikeudesta, erityisesti ihmisoikeuksien ja perusvapauksien suojaamisesta 4 päivänä marraskuuta 1950 tehdystä eurooppalaisesta yleissopimuksesta, 28 päivänä heinäkuuta 1951 tehdystä pakolaisten oikeusasemaa koskevasta yleissopimuksesta ja 31 päivänä tammikuuta 1967 tehdystä pakolaisten oikeusasemaa koskevasta pöytäkirjasta, 19 päivänä joulukuuta 1966 tehdystä kansalaisoikeuksia ja poliittisia oikeuksia koskevasta kansainvälisestä yleissopimuksesta ja rikoksen johdosta tapahtuvaa luovuttamista koskevista kansainvälisistä yleissopimuksista,
   OTTAVAT HUOMIOON, että Ukrainan ja yhteisön yhteistyö takaisinottoa ja niiden välistä matkustamista koskevissa asioissa on yhteisen edun mukaista,
   OTTAVAT HUOMIOON, että tämän sopimuksen määräyksiä, jotka sisältyvät Euroopan yhteisön perustamissopimuksen IV osaston soveltamisalaan, ei sovelleta Tanskan kuningaskuntaan Euroopan unionista tehdyn sopimuksen ja Euroopan yhteisön perustamissopimuksen liitteenä olevan, Tanskan asemaa koskevan pöytäkirjan mukaisesti,
   OVAT SOPINEET SEURAAVAA:
   1 artikla
   Määritelmät
   Tässä sopimuksessa tarkoitetaan

               a)

               ’sopimuspuolilla’ Ukrainaa ja yhteisöä;

               b)

               ’jäsenvaltiolla’ Euroopan unionin jäsenvaltiota, Tanskan kuningaskuntaa ja Irlannin tasavaltaa lukuun ottamatta;

               c)

               ’jäsenvaltion kansalaisella’ henkilöä, jolla on jäsenvaltion kansalaisuus, sellaisena kuin se määritellään yhteisön tarpeita varten;

               d)

               ’Ukrainan kansalaisella’ henkilöä, jolla on Ukrainan kansalaisuus;

               e)

               ’kolmannen maan kansalaisella’ henkilöä, jolla on jonkin muun valtion kuin Ukrainan tai jäsenvaltion kansalaisuus;

               f)

               ’kansalaisuudettomalla henkilöllä’ henkilöä, jolla ei ole kansalaisuutta;

               g)

               ’oleskeluluvalla’ minkä tahansa tyyppistä Ukrainan tai jonkin jäsenvaltion myöntämää lupaa, joka oikeuttaa henkilön oleskelemaan asianomaisen valtion alueella. Sillä ei tarkoiteta määräaikaisia lupia oleskella alueella turvapaikkahakemusta, pakolaisasemaa koskevaa hakemusta tai oleskelulupahakemusta käsiteltäessä;

               h)

               ’viisumilla’ Ukrainan tai jonkin jäsenvaltion myöntämää lupaa tai tekemää päätöstä, joka on edellytyksenä maahantulolle asianomaisessa valtiossa tai sen alueen kautta kulkemiselle. Sillä ei tarkoiteta lentoaseman kauttakulkuviisumeita;

               i)

               ’pyynnön esittävällä valtiolla’ ja ’pyynnön esittäneellä valtiolla’ valtiota (Ukrainaa tai jotakin jäsenvaltiota), joka on tämän sopimuksen 5 artiklan mukaisen takaisinottopyynnön tai 11 artiklan mukaisen kauttakulkupyynnön esittäjä;

               j)

               ’pyynnön vastaanottavalla valtiolla’ ja ’pyynnön vastaanottaneella valtiolla’ valtiota (Ukrainaa tai jotakin jäsenvaltiota), jolle tämän sopimuksen 5 artiklan mukainen takaisinottopyyntö tai 11 artiklan mukainen kauttakulkupyyntö on osoitettu;

               k)

               ’toimivaltaisella viranomaisella’ Ukrainan tai jonkin jäsenvaltion kansallista viranomaista, joka vastaa tämän sopimuksen täytäntöönpanosta sopimuksen 16 artiklan mukaisesti;

               l)

               ’rajavyöhykkeellä’ aluetta, joka ulottuu enintään 30 kilometrin päähän jäsenvaltion ja Ukrainan välisestä yhteisestä maarajasta, tai jäsenvaltiossa taikka Ukrainassa olevaa merisatama-aluetta, tullin alueet mukaan luettuina, tai kansainvälisen lentoaseman aluetta.

         I   JAKSO
   TAKAISINOTTOVELVOLLISUUDET
   2 artikla
   Omien kansalaisten takaisinotto
   1.   Pyynnön vastaanottanut jäsenvaltio ottaa pyynnön esittäneen valtion pyynnöstä, ja edellyttämättä muita kuin tässä sopimuksessa tarkoitettuja muodollisuuksia, takaisin kaikki henkilöt, jotka eivät ole täyttäneet tai eivät enää täytä maahantulon tai oleskelun edellytyksiä pyynnön esittäneen jäsenvaltion alueella, jos tämän sopimuksen 6 artiklan mukaisesti esitetään näyttö siitä, että asianomaiset henkilöt ovat pyynnön vastaanottaneen valtion kansalaisia.
   Sama koskee myös sellaisia henkilöitä, jotka tultuaan pyynnön esittäneen valtion alueelle ovat luopuneet pyynnön vastaanottaneen valtion kansalaisuudesta, mutta eivät ole saaneet pyynnön esittäneen valtion kansalaisuutta.
   2.   Pyynnön vastaanottanut valtio myöntää takaisinotettavalle henkilölle tarvittaessa ja viipymättä matkustusasiakirjan, joka on voimassa vähintään kuusi kuukautta. Matkustusasiakirja myönnetään takaisinotettavan henkilön tahdosta riippumatta. Jos asianomaista henkilöä ei voida oikeudellisista tai tosiasioihin perustuvista syistä siirtää alun perin myönnetyn matkustusasiakirjan voimassaoloaikana, pyynnön vastaanottanut valtio pidentää matkustusasiakirjan voimassaoloaikaa tai tarvittaessa myöntää uuden matkustusasiakirjan, jonka voimassaoloaika on yhtä pitkä, 14 vuorokauden kuluessa. Jos pyynnön vastaanottanut valtio ei ole 14 vuorokauden kuluessa myöntänyt matkustusasiakirjaa, pidentänyt sen voimassaoloaikaa tai tarvittaessa uusinut sitä, pyynnön vastaanottaneen valtion katsotaan hyväksyvän matkustusasiakirjan, jonka voimassaolo on päättynyt.
   3 artikla
   Kolmansien maiden kansalaisten ja kansalaisuudettomien henkilöiden takaisinotto
   1.   Pyynnön vastaanottanut jäsenvaltio ottaa pyynnön esittäneen valtion pyynnöstä, ja edellyttämättä muita kuin tässä sopimuksessa tarkoitettuja muodollisuuksia, takaisin sellaiset kolmansien maiden kansalaiset tai kansalaisuudettomat henkilöt, jotka eivät ole täyttäneet tai eivät enää täytä maahantulon tai oleskelun edellytyksiä pyynnön esittäneen jäsenvaltion alueella, jos tämän sopimuksen 7 artiklan mukaisesti esitetään näyttö siitä, että

               a)

               asianomaiset henkilöt ovat tulleet jäsenvaltion alueelle laittomasti suoraan Ukrainan alueelta tai Ukrainan alueelle suoraan jäsenvaltion alueelta;

               b)

               asianomaisilla henkilöillä oli maahan tullessaan pyynnön vastaanottaneen valtion myöntämä voimassa oleva oleskelulupa;
               tai

               c)

               asianomaisilla henkilöillä oli maahan tullessaan pyynnön vastaanottaneen valtion myöntämä voimassa oleva viisumi ja he tulivat pyynnön esittäneen valtion alueelle suoraan pyynnön vastaanottaneen valtion alueelta.

         2.   Edellä 1 kohdassa tarkoitettua takaisinottovelvollisuutta ei sovelleta, jos

               a)

               kolmannen maan kansalainen tai kansalaisuudeton henkilö on ainoastaan kulkenut pyynnön vastaanottaneen valtion kansainvälisen lentoaseman kautta; tai

               b)

               pyynnön esittänyt valtio on myöntänyt kolmannen maan kansalaiselle tai kansalaisuudettomalle henkilölle ennen kyseisen henkilön saapumista jäsenvaltion alueelle tai sen jälkeen viisumin tai oleskeluluvan, paitsi jos

                           i)

                           kyseisellä henkilöllä on pyynnön vastaanottaneen valtion myöntämä viisumi tai oleskelulupa, jonka voimassaoloaika on pidempi; tai

                           ii)

                           pyynnön esittäneen valtion myöntämä viisumi tai oleskelulupa on saatu väärennettyjen asiakirjojen perusteella;

               c)

               kolmannen maan kansalainen tai kansalaisuudeton henkilö ei tarvitse viisumia tullessaan pyynnön esittäneen valtion alueelle.

         3.   Jos on kyse jäsenvaltioista, 1 kohdan b ja/tai c alakohdassa tarkoitettu takaisinottovelvollisuus koskee viisumin tai oleskeluluvan myöntänyttä jäsenvaltiota. Jos vähintään kaksi jäsenvaltiota on myöntänyt viisumin tai oleskeluluvan, 1 kohdan b ja/tai c alakohdassa tarkoitettu takaisinottovelvollisuus koskee jäsenvaltiota, joka on myöntänyt kauemmin voimassa olevan asiakirjan, tai jos yhden tai useamman asiakirjan voimassaolo on jo päättynyt, velvollisuus koskee jäsenvaltiota, jonka myöntämä asiakirja on yhä voimassa. Jos kaikkien asiakirjojen voimassaolo on jo päättynyt, 1 kohdan b ja/tai c alakohdassa tarkoitettu takaisinottovelvollisuus koskee jäsenvaltiota, joka on myöntänyt asiakirjan, jonka voimassaolo on päättynyt viimeksi. Jos kyseisellä henkilöllä ei ole mitään mainituista asiakirjoista, 1 kohdassa tarkoitettu takaisinottovelvollisuus koskee jäsenvaltiota, josta henkilö on viimeksi poistunut.
   4.   Kun pyynnön vastaanottanut valtio on antanut myöntävän vastauksen takaisinottopyyntöön, pyynnön esittänyt jäsenvaltio myöntää henkilölle, jonka takaisinotto on hyväksytty, pyynnön vastaanottaneen valtion tunnustaman matkustusasiakirjan. Jos pyynnön esittänyt valtio on EU:n jäsenvaltio, matkustusasiakirja on 30 päivänä marraskuuta 1994 annetussa neuvoston suosituksessa olevan mallin mukainen EU:n vakiomuotoinen matkustusasiakirja karkottamista varten (liite 7). Jos pyynnön esittänyt valtio on Ukraina, matkustusasiakirja on Ukrainan paluutodistus (liite 8).
   4 artikla
   Erehdyksessä tapahtunut takaisinotto
   Pyynnön esittänyt valtio ottaa takaisin pyynnön vastaanottaneen valtion takaisinottaman henkilön, jos kyseisen henkilön siirtoa seuraavien kolmen kuukauden kuluessa todetaan, että tämän sopimuksen 2 tai 3 artiklassa vahvistetut edellytykset eivät täyty.
   Tällaisissa tapauksissa sovelletaan tähän sopimukseen sisältyviä, menettelyä koskevia määräyksiä tarvittavin muutoksin, ja lisäksi pyynnön vastaanottanut valtio ilmoittaa kaikki käytettävissä olevat tiedot takaisinotettavan henkilön todellisesta henkilöllisyydestä ja kansalaisuudesta.
   II   JAKSO
   TAKAISINOTTOMENETTELY
   5 artikla
   Takaisinottopyyntö
   1.   Ellei 2 kohdasta muuta johdu, 2 ja 3 artiklassa tarkoitettujen velvoitteiden perusteella takaisinotettavan henkilön siirtäminen edellyttää takaisinottopyynnön esittämistä pyynnön vastaanottavan valtion toimivaltaiselle viranomaiselle.
   2.   Jos takaisinotettavalla henkilöllä on voimassa oleva matkustusasiakirja tai henkilötodistus ja, jos hän on kolmannen maan kansalainen tai kansalaisuudeton henkilö, takaisinottavan valtion myöntämä voimassa oleva viisumi tai oleskelulupa, henkilö voidaan siirtää ilman, että pyynnön esittävän valtion tarvitsee esittää pyynnön vastaanottavan valtion toimivaltaiselle viranomaiselle takaisinottopyyntöä tai kirjallista ilmoitusta.
   3.   Jos henkilö on otettu kiinni pyynnön esittävän valtion rajavyöhykkeellä 48 tunnin kuluessa siitä, kun hän on ylittänyt valtion rajan (satamat ja lentoasemat mukaan luettuina) laittomasti suoraan pyynnön vastaanottavan valtion alueelta, pyynnön esittävä valtio voi esittää takaisinottopyynnön kahden päivän kuluessa kyseisen henkilön kiinniotosta (nopeutettu menettely), sanotun kuitenkaan rajoittamatta 2 kohdan soveltamista.
   4.   Takaisinottopyynnössä on oltava seuraavat tiedot:

               a)

               kaikki takaisinotettavasta henkilöstä saatavilla olevat henkilötiedot (esim. etunimet, sukunimet, syntymäaika ja -paikka, sukupuoli ja viimeisin kotipaikka);

               b)

               kansalaisuutta koskeva näyttö, kolmansien maiden kansalaisten ja kansalaisuudettomien henkilöiden takaisinoton ehdot.

         5.   Takaisinottopyynnössä on tarvittaessa oltava myös seuraavat tiedot:

               a)

               tieto siitä, että siirrettävä henkilö saattaa tarvita apua tai hoitoa, edellyttäen, että henkilö on nimenomaan antanut luvan tiedon välittämiseen;

               b)

               tieto muusta suoja- tai turvatoimenpiteestä, joka saattaa olla tarpeen yksittäisessä siirtotapauksessa.

         6.   Takaisinottopyynnöissä käytettävä yhteinen lomake on tämän sopimuksen liitteenä 5.
   6 artikla
   Kansalaisuutta koskeva näyttö
   1.   Tämän sopimuksen 2 artiklan 1 kohdassa tarkoitettu pyynnön vastaanottaneen valtion kansalaisuus voidaan

               a)

               osoittaa millä tahansa tämän sopimuksen liitteessä 1 luetelluista asiakirjoista myös niiden voimassaolon päätyttyä. Jos tällaisia asiakirjoja esitetään, pyynnön vastaanottanut valtio tunnustaa kansalaisuuden ilman lisätutkimuksia. Kansalaisuutta koskevaa näyttöä ei voida esittää väärennetyillä asiakirjoilla;

               b)

               todeta minkä tahansa tämän sopimuksen liitteessä 2 luetellun asiakirjan perusteella myös niiden voimassaolon päätyttyä. Jos tällaisia asiakirjoja esitetään, pyynnön vastaanottanut valtio katsoo kansalaisuuden tulleen todetuksi, ellei se voi toisin todistaa tutkittuaan asiaa yhdessä pyynnön esittäneen valtion toimivaltaisten viranomaisten kanssa. Kansalaisuutta ei voida todeta väärennettyjen asiakirjojen perusteella.

         2.   Jos mitään liitteissä 1 ja 2 luetelluista asiakirjoista ei voida esittää, pyynnön vastaanottaneen valtion toimivaltaiset diplomaattiset edustustot kuulevat takaisinotettavaa henkilöä 10 vuorokauden kuluessa tämän kansalaisuuden todentamiseksi. Määräaika alkaa takaisinottopyynnön vastaanottamisesta.
   7 artikla
   Kolmansien maiden kansalaisia ja kansalaisuudettomia henkilöitä koskeva näyttö
   1.   Tämän sopimuksen 3 artiklan 1 kohdan a alakohdassa tarkoitettujen kolmansien maiden kansalaisten ja kansalaisuudettomien henkilöiden takaisinoton edellytykset voidaan

               a)

               osoittaa millä tahansa tämän sopimuksen liitteessä 3 a luetelluista asiakirjoista. Jos tällaisia asiakirjoja esitetään, pyynnön vastaanottanut valtio tunnustaa laittoman maahantulon pyynnön esittäneen valtion alueelle (tai jäsenvaltioiden alueelle, jos pyynnön vastaanottanut valtio on Ukraina) sen alueen kautta;

               b)

               todeta minkä tahansa tämän sopimuksen liitteessä 3 b mainitun asiakirjan perusteella. Jos tällaisia asiakirjoja esitetään, pyynnön vastaanottanut valtio tutkii asian ja antaa vastauksensa 20 vuorokauden kuluessa. Jos vastaus on myönteinen tai jos vastausta ei anneta määräaikaan mennessä, pyynnön vastaanottanut valtio tunnustaa laittoman maahantulon pyynnön esittäneen valtion alueelle (tai jäsenvaltioiden alueelle, jos pyynnön vastaanottanut valtio on Ukraina) sen alueen kautta.

         2.   Tämän sopimuksen 3 artiklan 1 kohdan a alakohdassa tarkoitettu laiton maahantulo pyynnön esittäneen valtion alueelle todetaan asianomaisen henkilön matkustusasiakirjoista, joista puuttuu pyynnön esittäneen valtion alueelle saapumisen edellyttämä viisumi tai muu oleskelulupa. Myös pyynnön esittävän valtion ilmoitusta siitä, että asianomaiselta henkilöltä on todettu puuttuvan tarvittavat matkustusasiakirjat, viisumi tai oleskelulupa, pidetään lähtökohtaisesti näyttönä laittomasta maahantulosta, oleskelusta tai asumisesta.
   3.   Tämän sopimuksen 3 artiklan 1 kohdan b ja c alakohdassa tarkoitettujen kolmansien maiden kansalaisten ja kansalaisuudettomien henkilöiden takaisinoton edellytykset voidaan:

               a)

               osoittaa millä tahansa tämän sopimuksen liitteessä 4 a luetelluista asiakirjoista. Jos tällaisia asiakirjoja esitetään, pyynnön vastaanottanut valtio tunnustaa ilman lisätutkimuksia henkilön asuvan alueellaan;

               b)

               todeta minkä tahansa tämän sopimuksen liitteessä 4 b mainitun asiakirjan perusteella. Jos tällaisia asiakirjoja esitetään, pyynnön vastaanottanut valtio tutkii asian ja antaa vastauksensa 20 vuorokauden kuluessa. Jos vastaus on myönteinen tai jos ei toisin osoiteta tai jos vastausta ei anneta määräaikaan mennessä, pyynnön vastaanottanut valtio tunnustaa asianomaisten henkilöiden oleskelun alueellaan.

         4.   Näyttöä kolmansien maiden kansalaisten ja kansalaisuudettomien henkilöiden takaisinoton edellytyksistä ei voida esittää väärennetyillä asiakirjoilla.
   8 artikla
   Määräajat
   1.   Takaisinottopyyntö on esitettävä pyynnön vastaanottavan valtion toimivaltaiselle viranomaiselle viimeistään vuoden kuluttua siitä, kun pyynnön esittävän valtion toimivaltainen viranomainen on saanut tietää, että kolmannen maan kansalainen tai kansalaisuudeton henkilö ei ole täyttänyt tai ei enää täytä maahantulolle, oleskelulle tai asumiselle asetettuja edellytyksiä.
   Takaisinottovelvollisuutta ei ole, jos tällaisia henkilöitä koskeva takaisinottopyyntö esitetään mainitun määräajan päätyttyä. Jos pyyntöä ei voida oikeudellisten tai tosiasiallisten esteiden vuoksi esittää ajoissa, määräaikaa pidennetään pyynnöstä enintään 30 vuorokauteen.
   2.   Takaisinottopyyntöön on 7 artiklan 1 kohdan b alakohdassa ja 7 artiklan 3 kohdan b alakohdassa mainittuja poikkeavia määräaikoja lukuun ottamatta vastattava ilman aiheetonta viivytystä ja joka tapauksessa 14 vuorokauden kuluessa pyynnön vastaanottamisesta. Jos pyyntöön ei voida oikeudellisten tai tosiasiallisten esteiden vuoksi vastata ajoissa, määräaikaa pidennetään asianmukaisesti perustellusta pyynnöstä kaikissa tapauksissa enintään 30 vuorokauteen.
   3.   Jos takaisinottopyyntö on esitetty nopeutetussa menettelyssä (5 artiklan 3 kohta), pyyntöön on vastattava kahden työpäivän kuluessa siitä päivästä, jona pyyntö on vastaanotettu. Pyyntöön vastaamisen määräaikaa voidaan tarvittaessa pidentää yhdellä työpäivällä pyynnön vastaanottaneen valtion asianmukaisesti perustellusta pyynnöstä, jos pyynnön esittänyt valtio tämän hyväksyy.
   4.   Jos vastausta ei ole annettu tämän artiklan 2 ja 3 kohdassa tarkoitettujen määräaikojen kuluessa, katsotaan, että siirtoon on suostuttu.
   5.   Pyynnön esittäneelle valtiolle on ilmoitettava takaisinoton epäämisen syyt.
   6.   Kun suostumus on annettu tai kun 2 kohdan mukaiset määräajat ovat umpeutuneet, asianomainen henkilö siirretään viipymättä noudattaen tämän sopimuksen 9 artiklan 1 kohdassa tarkoitettuja järjestelyjä, joista toimivaltaiset viranomaiset ovat sopineet. Määräaikaa voidaan pyynnön esittäneen valtion pyynnöstä pidentää ajalla, joka tarvitaan siirron oikeudellisten tai käytännön esteiden ratkaisemiseen.
   9 artikla
   Siirtoa koskevat järjestelyt ja kuljetustavat
   1.   Ennen kuin henkilö siirretään, pyynnön esittäneen valtion ja pyynnön vastaanottaneen valtion toimivaltaiset viranomaiset sopivat kirjallisesti etukäteen siirtoajankohtaan, maahantulopaikkaan, mahdolliseen saattamiseen ja muihin siirtoon liittyviin seikkoihin liittyvistä järjestelyistä.
   2.   Siirtämiseen voidaan käyttää mitä tahansa kuljetustapaa, mukaan lukien ilma-, maa- ja merikuljetukset. Ilmateitse tapahtuvassa siirtämisessä ei edellytetä pyynnön esittäneen valtion tai pyynnön vastaanottaneen valtion kansallisten lentoyhtiöiden tai henkilöstön käyttöä, ja siihen voidaan käyttää sekä reitti- että tilauslentoa. Jos siirtämistä varten tarvitaan saattaja, tämän ei tarvitse olla pyynnön esittäneen valtion toimivaltainen henkilö, vaan riittää, että tämä on Ukrainan tai minkä tahansa jäsenvaltion toimivaltainen henkilö.
   III   JAKSO
   KAUTTAKULKU
   10 artikla
   Periaatteet
   1.   Jäsenvaltioiden ja Ukrainan olisi rajoitettava kolmansien maiden kansalaisten ja kansalaisuudettomien henkilöiden kauttakulku tapauksiin, joissa kyseisiä henkilöitä ei voida palauttaa suoraan määrävaltioon.
   2.   Pyynnön vastaanottanut valtio sallii kolmansien maiden kansalaisten ja kansalaisuudettomien henkilöiden kulun alueensa kautta, jos asianomaisten henkilöiden jatkokuljetus mahdollisten muiden kauttakulkuvaltioiden kautta ja takaisinotto määrävaltioon on taattu.
   3.   Kolmansien maiden kansalaisten tai kansalaisuudettomien henkilöiden kauttakulku toteutetaan saattajaa käyttäen, jos pyynnön vastaanottanut valtio tätä pyytää. Menettelyt, joita saattajaa käyttäen toteutettavassa kauttakulussa noudatetaan, vahvistetaan täytäntöönpanopöytäkirjoissa 16 artiklan mukaisesti.
   4.   Pyynnön vastaanottanut valtio voi evätä kauttakulun

               a)

               jos kolmannen maan kansalainen tai kansalaisuudeton henkilö on todellisessa vaarassa joutua kidutetuksi tai epäinhimillisen tai halventavan kohtelun tai rangaistuksen kohteeksi, saada kuolemanrangaistuksen tai joutua vainotuksi rodun, uskonnon, kansalaisuuden, tiettyyn yhteiskuntaluokkaan kuulumisen tai poliittisten mielipiteiden vuoksi määrävaltiossa tai muussa kauttakulkuvaltiossa;

               b)

               jos kolmannen maan kansalaista tai kansalaisuudetonta henkilöä vastaan aiotaan panna vireille rikosoikeudenkäynti tai hänelle aiotaan langettaa rikosoikeudellisia seuraamuksia pyynnön vastaanottaneessa valtiossa tai muussa kauttakulkuvaltiossa; tai

               c)

               pyynnön vastaanottaneen valtion kansanterveyteen, kansalliseen turvallisuuteen, yleiseen järjestykseen tai muihin kansallisiin etuihin liittyvistä syistä.

         5.   Pyynnön vastaanottanut valtio voi peruuttaa minkä tahansa myönnetyn luvan, jos tämän artiklan 4 kohdassa tarkoitetut olosuhteet syntyvät tai ilmenevät myöhemmin ja estävät kauttakulun toteuttamisen taikka jos jatkoyhteys mahdollisiin kauttakulkuvaltioihin tai takaisinotto määrävaltioon ei ole enää taattu.
   11 artikla
   Kauttakulkumenettely
   1.   Kauttakulkua koskeva pyyntö on esitettävä pyynnön vastaanottavan valtion toimivaltaiselle viranomaiselle kirjallisena ja siinä on oltava seuraavat tiedot:

               a)

               kauttakulkutapa (ilmateitse, maitse tai meritse), kauttakulkureitti, mahdolliset muut kauttakulkuvaltiot ja lopullinen määrävaltio;

               b)

               asianomaisen henkilön henkilötiedot (etunimi, sukunimi, syntymänimi, henkilön käyttämät tai hänestä käytetyt muut nimet tai peitenimet, syntymäaika, sukupuoli ja mahdollisuuksien mukaan syntymäpaikka, kansalaisuus, kieli sekä matkustusasiakirjan laji ja numero);

               c)

               suunniteltu maahantulopaikka, kauttakulun ajankohta ja mahdollinen saattajien käyttö;

               d)

               ilmoitus siitä, että pyynnön esittävä valtio katsoo 10 artiklan 2 kohdan mukaisten edellytysten täyttyvän ja ettei syytä 10 artiklan 4 kohdan mukaiselle kauttakulun epäämiselle ole tiedossa.

         Kauttakulkupyynnöissä käytettävä yhteinen lomake on tämän sopimuksen liitteessä 6.
   2.   Pyynnön vastaanottanut valtio ilmoittaa kirjallisesti pyynnön esittäneelle valtiolle 10 vuorokauden kuluessa pyynnön vastaanottamisesta suostumuksensa kauttakulkuun sekä vahvistaa maahantulopaikan ja suunnitellun ajankohdan tai ilmoittaa kyseiselle valtiolle kauttakulkupyynnön epäämisestä perusteluineen.
   3.   Jos kauttakulku tapahtuu ilmateitse, takaisinotettava henkilö ja mahdollisilla saattajilla ei ole velvollisuutta hankkia lentokentän kauttakulkuviisumia.
   4.   Pyynnön vastaanottaneen valtion toimivaltaiset viranomaiset avustavat keskinäisten neuvottelujensa perusteella kauttakulussa erityisesti huolehtimalla kyseisten henkilöiden valvonnasta ja antamalla käyttöön tätä varten tarvittavat välineet.
   IV   JAKSO
   KUSTANNUKSET
   12 artikla
   Kuljetus- ja kauttakulkukustannukset
   Pyynnön esittänyt valtio vastaa kaikista tämän sopimuksen mukaisesta takaisinotosta ja kauttakulusta aiheutuvista kuljetuskustannuksista pyynnön vastaanottaneen valtion rajanylityspaikkaan saakka, kuten myös tämän sopimuksen 4 artiklan mukaisesti tapahtuvaan henkilöiden paluuseen liittyvistä pyynnön vastaanottaneelle valtiolle aiheutuvista kuljetus- ja ylläpitokustannuksista. Tämä ei kuitenkaan vaikuta jäsenvaltioiden ja Ukrainan toimivaltaisten viranomaisten oikeuteen periä kyseiset kustannukset asianomaisilta henkilöiltä tai kolmansilta.
   V   JAKSO
   TIETOSUOJA JA RAJOITTAMATTOMUUSLAUSEKE
   13 artikla
   Tietosuoja
   1.   Henkilötietoja luovutetaan ainoastaan, jos joko Ukrainan tai jäsenvaltion toimivaltaiset viranomaiset tarvitsevat niitä tämän sopimuksen täytäntöönpanemiseksi. Ukrainan toimivaltaiset viranomaiset noudattavat tietojen luovuttamisessa ja käsittelyssä asiaa koskevaa Ukrainan lainsäädäntöä, ja jäsenvaltion toimivaltaiset viranomaiset noudattavat direktiivin 95/46/EY säännöksiä sekä kyseisen direktiivin nojalla annettua oman jäsenvaltionsa kansallista lainsäädäntöä.
   2.   Lisäksi noudatetaan seuraavia periaatteita:

               a)

               Henkilötietoja on käsiteltävä oikeudenmukaisesti ja lainsäädäntöä noudattaen.

               b)

               Henkilötietojen keräämisen erikseen määritellyn, nimenomaisen ja perustellun tarkoituksen on oltava tämän sopimuksen täytäntöönpaneminen, eikä tietoja luovuttava tai vastaanottava viranomainen saa myöhemmin käsitellä niitä tämän tarkoituksen kanssa ristiriitaisella tavalla.

               c)

               Henkilötietojen on oltava riittäviä ja olennaisia eikä niitä saa olla liikaa suhteessa niiden keräämistarkoitukseen ja/tai myöhempään käsittelytarkoitukseen; ainoastaan seuraavia henkilötietoja voidaan luovuttaa:

                           i)

                           siirrettävän henkilön tarkat henkilötiedot (etunimet, sukunimet, henkilön käyttämät tai hänestä käytetyt muut nimet tai peitenimet, sukupuoli, siviilisääty, syntymäaika ja -paikka, nykyinen ja mahdollinen aikaisempi kansalaisuus),

                           ii)

                           passi, henkilötodistus tai ajokortti ja muut henkilöllisyyttä osoittavat ja matka-asiakirjat (numero, voimassaoloaika, myöntämispäivämäärä, asiakirjan myöntänyt viranomainen ja myöntämispaikka),

                           iii)

                           pysähtymispaikat ja matkareitit,

                           iv)

                           muut tiedot siirrettävän henkilön tunnistamiseksi tai tämän sopimuksen mukaisten takaisinottoedellytysten tarkastelemiseksi.

               d)

               Henkilötietojen on oltava paikkansapitäviä ja tarvittaessa ajantasaisia.

               e)

               Henkilötiedot on säilytettävä muodossa, josta tietojen kohteet ovat tunnistettavissa ainoastaan niin kauan kuin on tarpeen siihen tarkoitukseen, jota varten tiedot on kerätty tai joita varten niitä myöhemmin käsitellään.

               f)

               Sekä henkilötiedot luovuttavan toimivaltaisen viranomaisen että tiedot vastaanottavan toimivaltaisen viranomaisen on tarvittaessa toteutettava kaikki kohtuulliset toimenpiteet henkilötietojen oikaisemiseksi tai tuhoamiseksi taikka niihin pääsyn estämiseksi, jos tietojen käsittely ei ole tämän artiklan määräysten mukaista, erityisesti siitä syystä, että tiedot eivät ole riittäviä, olennaisia tai paikkansapitäviä tai että tietoja on käsittelyn tarkoituksen kannalta liikaa. Tietojen oikaisusta, tuhoamisesta tai niihin pääsyn estämisestä on ilmoitettava toiselle sopimuspuolelle.

               g)

               Henkilötiedot vastaanottaneen viranomaisen on pyynnöstä ilmoitettava tiedot luovuttaneelle viranomaiselle luovutettujen tietojen käytöstä ja niiden avulla saaduista tuloksista.

               h)

               Henkilötietoja voidaan luovuttaa vain toimivaltaisille viranomaisille. Tietojen välittäminen edelleen muille tahoille edellyttää tiedot luovuttaneen viranomaisen etukäteen antamaa suostumusta.

               i)

               Henkilötiedot luovuttaneella viranomaisella ja tiedot vastaanottaneella viranomaisella on velvollisuus pitää kirjaa henkilötietojen luovuttamisesta ja vastaanottamisesta.

         14 artikla
   Rajoittamattomuuslauseke
   1.   Tämä sopimus ei rajoita sellaisten yhteisöön, jäsenvaltioihin ja Ukrainaan sovellettavien oikeuksien, velvoitteiden ja vastuiden soveltamista, jotka johtuvat kansainvälisestä oikeudesta ja erityisesti sellaisista kansainvälisistä yleissopimuksista tai sopimuksista, joiden osapuolia ne ovat, johdanto-osassa mainitut mukaan luettuina.
   2.   Tämän sopimuksen määräykset eivät estä henkilön palauttamista muuta virallista tai epävirallista järjestelyä noudattaen.
   VI   JAKSO
   TÄYTÄNTÖÖNPANO JA SOVELTAMINEN
   15 artikla
   Takaisinoton sekakomitea
   1.   Sopimuspuolet antavat toisilleen keskinäistä apua tämän sopimuksen soveltamisessa ja tulkinnassa. Tätä varten ne perustavat takaisinoton sekakomitean, jäljempänä ’komitea’, jolla on seuraavat tehtävät ja valtuudet:

               a)

               tämän sopimuksen soveltamisen valvonta ja säännöllinen tietojenvaihto yksittäisten jäsenvaltioiden ja Ukrainan 16 artiklan mukaisesti laatimista täytäntöönpanopöytäkirjoista;

               b)

               ehdotusten valmistelu ja suositusten antaminen tämän sopimuksen muuttamisesta;

               c)

               päättäminen tämän sopimuksen yhdenmukaisen soveltamisen edellyttämistä täytäntöönpanojärjestelyistä.

         2.   Komitean päätökset velvoittavat sopimuspuolia.
   3.   Komitea koostuu yhteisön ja Ukrainan edustajista; yhteisöä edustaa komissio jäsenvaltioiden asiantuntijoiden avustamana.
   4.   Komitea kokoontuu tarvittaessa jommankumman sopimuspuolen pyynnöstä.
   5.   Komitea vahvistaa työjärjestyksensä.
   16 artikla
   Täytäntöönpanopöytäkirjat
   1.   Ukraina ja yksittäinen jäsenvaltio voivat laatia täytäntöönpanopöytäkirjoja, joihin sisältyvät seuraavia asioita koskevat säännöt:

               a)

               toimivaltaisten viranomaisten nimeäminen;

               b)

               henkilöiden siirroissa käytettävät rajanylityspaikat;

               c)

               toimivaltaisten viranomaisten välinen tiedonantojärjestelmä;

               d)

               nopeutetussa menettelyssä toteutettavaa palauttamista koskevat yksityiskohtaiset säännöt;

               e)

               saattajan kanssa tapahtuvan henkilöiden palauttamisen edellytykset, mukaan lukien saatettavien kolmansien maiden kansalaisten sekä kansalaisuudettomien henkilöiden kauttakulku;

               f)

               muut tämän sopimuksen täytäntöönpanon edellyttämät välineet ja asiakirjat;

               g)

               tämän sopimuksen 12 artiklan soveltamiseen liittyvien kustannusten perimistavat ja -menettelyt.

         2.   Edellä 1 kohdassa tarkoitetut täytäntöönpanopöytäkirjat tulevat voimaan vasta sen jälkeen, kun niistä on ilmoitettu 15 artiklassa tarkoitetulle komitealle.
   3.   Ukraina suostuu soveltamaan jonkin jäsenvaltion kanssa laaditun täytäntöönpanopöytäkirjan määräyksiä, jotka liittyvät 1 kohdan d, e, f tai g alakohtaan, myös suhteissaan toiseen jäsenvaltioon, jos tämä sitä pyytää.
   17 artikla
   Sopimuksen suhde jäsenvaltioiden kahdenvälisiin takaisinottosopimuksiin
   1.   Ellei tämän artiklan 2 kohdasta muuta johdu, tämän sopimuksen määräykset ovat ensisijaisia henkilöiden takaisinottoa koskevan kahdenvälisen sopimuksen tai muun sellaisen oikeudellisesti sitovan asiakirjan määräyksiin nähden, jonka yksittäinen jäsenvaltio ja Ukraina ovat tehneet tai mahdollisesti tekevät 16 artiklan mukaisesti, siltä osin kuin kyseisen sopimuksen tai välineen määräykset ovat ristiriidassa tämän sopimuksen määräysten kanssa.
   2.   Yksittäisen jäsenvaltion ja Ukrainan välillä tehtyihin kahdenvälisiin järjestelyihin tai muihin oikeudellisesti sitoviin asiakirjoihin sisältyvien, kansalaisuudettomien henkilöiden ja kolmansien maiden kansalaisten takaisinottoa koskevien määräysten soveltamista jatketaan 20 artiklan 3 kohdassa tarkoitetun kahden vuoden jakson ajan.
   VII   JAKSO
   LOPPUMÄÄRÄYKSET
   18 artikla
   Alueellinen soveltaminen
   1.   Ellei tämän artiklan 2 kohdasta muuta johdu, tätä sopimusta sovelletaan alueeseen, jolla sovelletaan Euroopan yhteisön perustamissopimusta, ja Ukrainan alueeseen.
   2.   Tätä sopimusta ei sovelleta Tanskan kuningaskunnan alueeseen.
   19 artikla
   Sopimuksen muuttaminen
   Sopimuspuolet voivat yhteisestä sopimuksesta muuttaa tai täydentää tätä sopimusta. Muutokset ja täydennykset laaditaan erillisinä pöytäkirjoina, jotka ovat erottamaton osa tätä sopimusta, ja jotka tulevat voimaan tämän sopimuksen 20 artiklassa määrätyn menettelyn mukaisesti.
   20 artikla
   Voimaantulo, kesto ja voimassaolon päättyminen
   1.   Sopimuspuolet ratifioivat tai hyväksyvät tämän sopimuksen omia menettelyjään noudattaen.
   2.   Ellei tämän artiklan 3 kohdasta muuta johdu, tämä sopimus tulee voimaan toisen sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen saattaneensa päätökseen 1 kohdassa tarkoitetut menettelyt.
   3.   Tämän sopimuksen 3 artiklassa määrättyjä velvoitteita aletaan soveltaa vasta kahden vuoden kuluttua tämän artiklan 2 kohdassa tarkoitetusta päivästä. Näiden kahden vuoden aikana kyseisiä artikloja sovelletaan ainoastaan kansalaisuudettomiin henkilöihin sekä sellaisten kolmansien maiden kansalaisiin, joiden kanssa Ukrainalla on kahdenvälinen takaisinottosopimus tai muu takaisinottojärjestely. Kuten 17 artiklan 2 kohdassa määrätään, yksittäisen jäsenvaltion ja Ukrainan välillä tehtyihin kahdenvälisiin järjestelyihin tai muihin oikeudellisesti sitoviin asiakirjoihin sisältyvien, kansalaisuudettomien henkilöiden ja kolmansien maiden kansalaisten takaisinottoa koskevien määräyksien soveltamista jatketaan näiden kahden vuoden ajan.
   4.   Tämä sopimus on voimassa toistaiseksi.
   5.   Kumpikin sopimuspuoli voi irtisanoa tämän sopimuksen ilmoittamalla asiasta virallisesti toiselle sopimuspuolelle. Tämän sopimuksen voimassaolo päättyy kuuden kuukauden kuluttua tällaisen ilmoituksen tekemisestä.
   21 artikla
   Liitteet
   Liitteet 1–8 ovat erottamaton osa tätä sopimusta.

      Tehty Luxemburgissa kahdeksantenatoista päivänä kesäkuuta vuonna kaksituhattaseitsemän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja ukrainan kielellä, ja jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Украйиа
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l’Ukraine
         Per l’Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Υκραїиу

   LIITE 1
   YHTEINEN LUETTELO ASIAKIRJOISTA, JOILLA KANSALAISUUS VOIDAAN OSOITTAA
   (6 artiklan 1 kohdan a alakohta)

               —

               mikä tahansa passi (kansallinen passi, diplomaattipassi, virkapassi, seuruepassi ja passin korvaava asiakirja, mukaan lukien alaikäisen passi),

               —

               kansallinen henkilökortti (mukaan lukien määräaikaiset ja tilapäiset kortit),

               —

               sotilaspassi ja asevoimien henkilökortti,

               —

               merimieskirja, laivurin palvelukortti tai merimiespassi,

               —

               todistus kansalaisuudesta ja muu virallinen asiakirja, josta ilmenee asianomaisen henkilön kansalaisuus.

         LIITE 2
   YHTEINEN LUETTELO ASIAKIRJOISTA, JOILLA KANSALAISUUS VOIDAAN OSOITTAA
   (6 artiklan 1 kohdan b alakohta)

               —

               jonkin tämän sopimuksen liitteessä 1 mainitun asiakirjan valokopio,

               —

               ajokortti tai sen valokopio,

               —

               syntymätodistus tai sen valokopio,

               —

               yrityksen henkilöstökortti tai sen valokopio,

               —

               todistajanlausunto,

               —

               asianomaisen henkilön kirjallinen lausunto ja hänen puhumansa kieli, mukaan lukien henkilön kansallisuuden toteamiseksi tehdyn virallisen testauksen tulos; tässä liitteessä ’virallisella testauksella’ tarkoitetaan pyynnön esittäneen valtion viranomaisten teettämää tai suorittamaa testausta, jonka pyynnön vastaanottanut valtio on vahvistanut,

               —

               muu asiakirja, jonka avulla asianomaisen henkilön kansalaisuus voidaan todeta.

         LIITE 3
   YHTEINEN LUETTELO ASIAKIRJOISTA, JOILLA KOLMANNEN MAAN KANSALAISUUS TAI KANSALAISUUDETTOMUUS VOIDAAN OSOITTAA
   (7 artiklan 1 kohta)

      LIITE 3 A

                  —

                  nopeutettua menettelyä varten annettu virallinen lausunto erityisesti valtuutetulta rajaviranomaiselta, joka voi todistaa asianomaisen henkilön ylittäneen rajan suoraan pyynnön vastaanottaneesta valtiosta pyynnön esittäneen valtion alueelle,

                  —

                  asianomaisen henkilön nimelle kirjoitettu lento-, juna-, bussi- tai laivalippu, joka osoittaa hänen oleskelleen pyynnön vastaanottaneen valtion alueella ja hänen matkareittinsä pyynnön vastaanottaneen valtion alueelta suoraan pyynnön esittävän valtion alueelle (tai jäsenvaltion alueelle, jos pyynnön vastaanottanut valtio on Ukraina),

                  —

                  lento-, juna-, bussi- tai laivamatkan matkustajaluettelo, joka osoittaa asianomaisen henkilön oleskelleen pyynnön vastaanottaneen valtion alueella ja hänen matkareittinsä pyynnön vastaanottaneen valtion alueelta suoraan pyynnön esittäneen valtion alueelle (tai jäsenvaltioon, jos pyynnön vastaanottanut valtio on Ukraina).

      LIITE 3 B

                  —

                  virallinen lausunto erityisesti pyynnön esittäneen valtion rajaviranomaiselta tai muulta todistajalta, joka voi todistaa asianomaisen henkilön ylittäneen rajan,

                  —

                  mikä tahansa asiakirja, todistus tai lasku (esim. hotellilasku, lääkärin tai hammaslääkärin ajanvarauskortti, julkisen tai yksityisten laitoksen pääsykortti, autonvuokraussopimus, luottokorttitosite jne.), joka osoittaa selvästi, että asianomainen henkilö on oleskellut pyynnön vastaanottaneen valtion alueella,

                  —

                  tiedot, joista ilmenee, että asianomainen henkilö on käyttänyt matkanjärjestäjän tai matkatoimiston palveluja,

                  —

                  asianomaisen henkilön oikeudellisten tai hallinnollisten menettelyjen yhteydessä antama virallinen lausunto.

   LIITE 4
   YHTEINEN LUETTELO ASIAKIRJOISTA, JOTKA KOSKEVAT KOLMANNEN MAAN KANSALAISUUTTA TAI KANSALAISUUDETTOMUUTTA
   (7 artiklan 2 kohta)

      LIITE 4 A

                  —

                  pyynnön vastaanottavan jäsenvaltion myöntämä voimassa oleva viisumi ja/tai oleskelulupa,

                  —

                  tulo- tai poistumisleima tai vastaava merkintä asianomaisen henkilön matkustusasiakirjassa tai muu näyttö maahantulosta tai maastapoistumisesta.

      LIITE 4 B
      Jonkin edellä a osassa mainitun asiakirjan valokopio.

   LIITE 5

   LIITE 6

   LIITE 7
   EU:n VAKIOMUOTOINEN MATKUSTUSASIAKIRJA KARKOTTAMISTA VARTEN
   (30 päivänä marraskuuta 1994 annetussa neuvoston suosituksessa olevan mallin mukainen)
   LIITE 8
   UKRAINAN PALUUTODISTUS
   UKRAINAN JULISTUS
   ”Matkustusasiakirjalla” tarkoitetaan Ukrainan, jonkin jäsenvaltion tai takaisin otettavan henkilön kansalaisuusvaltion tai asuinvaltion myöntämää asiakirjaa, jolla voi matkustaa ulkomaille.
   YHTEINEN JULISTUS SOPIMUKSEN 2 ARTIKLAN 1 KOHDASTA
   Sopimuspuolet ottavat huomioon, että Ukrainan ja jäsenvaltioiden kansalaisuuslainsäädännön mukaan Ukrainan tai EU:n kansalainen ei voi menettää kansalaisuuttaan saamatta uutta kansalaisuutta.
   Sopimuspuolet sopivat neuvottelevansa hyvissä ajoin, jos tämä oikeudellinen tilanne muuttuu.
   YHTEINEN JULISTUS TANSKASTA
   Sopimuspuolet ottavat huomioon, että tätä sopimusta ei sovelleta Tanskan kuningaskunnan alueella eikä Tanskan kuningaskunnan kansalaisiin. Tämän vuoksi on suotavaa, että Ukraina ja Tanska tekevät tätä sopimusta vastaavan takaisinottosopimuksen.
   YHTEINEN JULISTUS ISLANNISTA JA NORJASTA
   Sopimuspuolet ottavat huomioon Euroopan yhteisöjen sekä Islannin ja Norjan läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehtyyn sopimukseen. Tämän vuoksi on suotavaa, että Ukraina tekee tätä sopimusta vastaavan takaisinottosopimuksen Islannin ja Norjan kanssa.
   YHTEINEN JULISTUS TEKNISESTÄ JA TALOUDELLISESTA TUESTA
   Osapuolet sopivat panevansa tämän sopimuksen täytäntöön jaetun vastuun, solidaarisuuden ja tasavertaisen kumppanuuden periaatteiden mukaisesti Ukrainan ja EU:n välisten muuttovirtojen hallitsemiseksi.
   Tätä varten EY sitoutuu asettamaan käyttöön varoja tukeakseen Ukrainaa tämän sopimuksen täytäntöönpanossa. Tässä yhteydessä kiinnitetään erityistä huomiota valmiuksien kehittämiseen. Tukea annetaan Ukrainalle suunnattavan avun yleiset prioriteetit huomioiden, osana Ukrainan avustamiseen käytettävissä olevaa rahoitusta ja EY:n ulkoisen avun täytäntöönpanosääntöjen ja menettelyjen mukaisesti.


title: 2005/459/EY: Komission päätös, tehty 22 päivänä kesäkuuta 2005, yksityiskohtaista tutkimusta varten toimitetun asiakirja-aineiston vaatimustenmukaisuuden periaatteellisesta hyväksymisestä pinoksadeenin mahdolliseksi sisällyttämiseksi neuvoston direktiivin 91/414/ETY liitteeseen I (tiedoksiannettu numerolla K(2005) 1839) ETA:n kannalta merkityksellinen teksti

text:
               23.6.2005

               FI

               Euroopan unionin virallinen lehti

               L 160/32

         KOMISSION PÄÄTÖS,
   tehty 22 päivänä kesäkuuta 2005,
   yksityiskohtaista tutkimusta varten toimitetun asiakirja-aineiston vaatimustenmukaisuuden periaatteellisesta hyväksymisestä pinoksadeenin mahdolliseksi sisällyttämiseksi neuvoston direktiivin 91/414/ETY liitteeseen I
   (tiedoksiannettu numerolla K(2005) 1839)
   (ETA:n kannalta merkityksellinen teksti)
   (2005/459/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 3 kohdan,
   sekä katsoo seuraavaa:

               (1)

               Direktiivissä 91/414/ETY säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta.

               (2)

               Syngenta Ltd toimitti 31 päivänä maaliskuuta 2004 Yhdistyneen kuningaskunnan viranomaisille pinoksadeeni-tehoainetta koskevan asiakirja-aineiston hakemuksineen kyseisen tehoaineen sisällyttämiseksi direktiivin 91/414/ETY liitteeseen I.

               (3)

               Yhdistyneen kuningaskunnan viranomaiset ilmoittivat komissiolle, että kyseistä tehoainetta koskeva asiakirja-aineisto näyttää alustavan tutkimuksen perusteella täyttävän direktiivin 91/414/ETY liitteessä II säädetyt tietovaatimukset. Asiakirja-aineisto näyttää täyttävän myös direktiivin 91/414/ETY liitteessä III säädetyt tietovaatimukset yhden kyseistä tehoainetta sisältävän kasvinsuojeluaineen osalta. Tämän jälkeen hakija on toimittanut asiakirja-aineiston direktiivin 91/414/ETY 6 artiklan 2 kohdan säännösten mukaisesti komissiolle ja muille jäsenvaltioille sekä elintarvikeketjua ja eläinten terveyttä käsittelevälle pysyvälle komitealle.

               (4)

               Tämän päätöksen tarkoituksena on vahvistaa muodollisesti yhteisön tasolla, että asiakirja-aineisto täyttää periaatteessa direktiivin 91/414/ETY liitteessä II säädetyt tietovaatimukset ja vähintään yhden kyseistä tehoainetta sisältävän kasvinsuojeluaineen osalta mainitun direktiivin liitteessä III säädetyt tietovaatimukset.

               (5)

               Tällä päätöksellä ei estetä komissiota pyytämästä hakijalta lisätietoja asiakirja-aineiston joidenkin kohtien selventämiseksi.

               (6)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Tämän päätöksen liitteessä mainittua tehoainetta koskeva asiakirja-aineisto, joka toimitettiin komissiolle ja jäsenvaltioille kyseisen tehoaineen sisällyttämiseksi direktiivin 91/414/ETY liitteeseen I, täyttää periaatteessa kyseisen direktiivin liitteessä II säädetyt tietovaatimukset sanotun kuitenkaan rajoittamatta kyseisen direktiivin 6 artiklan 4 kohdan soveltamista.
   Asiakirja-aineisto täyttää myös kyseisen direktiivin liitteessä III säädetyt tietovaatimukset yhden tehoainetta sisältävän kasvinsuojeluaineen osalta, kun otetaan huomioon ehdotetut käyttötarkoitukset.
   2 artikla
   Esittelevän jäsenvaltion on tutkittava kyseessä oleva asiakirja-aineisto yksityiskohtaisesti ja ilmoitettava komissiolle mahdollisimman pian ja joka tapauksessa vuoden kuluessa tämän päätöksen julkaisemisesta Euroopan unionin virallisessa lehdessä kyseisen tutkimuksen päätelmät, mahdolliset suositukset tehoaineen lisäämisestä tai lisäämättä jättämisestä direktiivin 91/414/ETY liitteeseen I ja mahdolliset tätä koskevat edellytykset.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 22 päivänä kesäkuuta 2005.

            Komission puolesta

         Markos KYPRIANOU

            Komission jäsen

      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2005/34/EY (EUVL L 125, 18.5.2005, s. 5).

      LIITE
      TEHOAINE, JOTA TÄMÄ PÄÄTÖS KOSKEE

                  Nro

                  Nimi, CIPAC-tunnistenumero

                  Hakija

                  Soveltamispäivämäärä

                  Esittelevä jäsenvaltio

                  1

                  Pinoksadeeni CIPAC-numeroa ei ole vielä annettu

                  Syngenta Ltd

                  31.3.2004

                  Yhdistynyt kuningaskunta


Avis juridique important

|

32001D0747

2001/747/EY: Neuvoston päätös, tehty 27 päivänä syyskuuta 2001, vastavuoroista tunnustamista koskevan Euroopan yhteisön ja Japanin välisen sopimuksen tekemisestä

Virallinen lehti nro L 284 , 29/10/2001 s. 0001 - 0002

Neuvoston päätös,tehty 27 päivänä syyskuuta 2001,vastavuoroista tunnustamista koskevan Euroopan yhteisön ja Japanin välisen sopimuksen tekemisestä(2001/747/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen, 3 kohdan ensimmäisen alakohdan ensimmäisen virkkeen ja 4 kohdan kanssa,ottaa huomioon komission ehdotuksen,sekä katsoo seuraavaa:(1) Vastavuoroista tunnustamista koskeva Euroopan yhteisön ja Japanin välinen sopimus allekirjoitettiin Euroopan yhteisön puolesta 4 päivänä huhtikuuta 2001 edellyttäen, että sopimus tehdään myöhempänä ajankohtana, ja se olisi hyväksyttävä.(2) Olisi vahvistettava asianmukaiset sisäiset menettelyt sopimuksen moitteettoman toiminnan varmistamiseksi. On tarpeen valtuuttaa komissio tekemään muutoksia sopimuksen alakohtaisten liitteiden B osaan sekä tiettyjä sopimuksen soveltamista koskevia päätöksiä,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Euroopan yhteisön ja Japanin välinen vastavuoroista tunnustamista koskeva sopimus ja sen liitteet sekä päätösasiakirjaan liitetyt yhteiset julistukset ja kirjeenvaihto.Ensimmäisessä kohdassa mainitut tekstit ovat tämän päätöksen liitteenä.2 artiklaNeuvoston puheenjohtaja esittää yhteisön puolesta sopimuksen 14 artiklassa tarkoitetun nootin(1).3 artikla1. Komissio, jota avustaa neuvoston nimeämä erityiskomitea, jäljempänä "erityiskomitea", edustaa yhteisöä sopimuksen 8 artiklalla perustetussa sekakomiteassa ja kyseisen artiklan 2 kohdan mukaisesti perustetuissa alakomiteoissa. Komissio antaa erityiskomiteaa kuultuaan ilmoituksia, esittää pyyntöjä ja vaihtaa tietoja sekä tekee ehdotuksia sopimuksen 5, 6, 7, 8, 9 ja 10 artiklassa sekä alakohtaisten liitteiden vastaavissa määräyksissä tarkoitetustaa) vaatimustenmukaisuuden arviointilaitosten rekisteröinnistä;b) laitosten luettelojen laatimisesta;c) vaatimustenmukaisuuden arviointilaitosten rekisteröinnin lopullisesta peruuttamisesta, väliaikaisesta peruuttamisesta ja peruuttamisen kumoamisesta;d) varmentamisen ja laitosten tuottamien tietojen hyväksymättä jättämisestä;e) väliaikaisesti peruutettujen vaatimustenmukaisuuden arviointilaitosten antamien todistusten hyväksymättä jättämisestä;f) asiantuntijoiden nimeämisestä;g) tarkastusten, vierailujen tai väitteiden yhteydessä toteutetuista toimista.2. Komissio määrittelee erityiskomiteaa kuultuaan seuraavista asioista sekakomiteassa tai tarpeen mukaan alakomiteassa esitettävän yhteisön kannan:a) työjärjestyksen hyväksyminen sopimuksen 8 artiklan 2 kohdan mukaisesti;b) alakomiteoiden perustaminen sopimuksen 8 artiklan 2 kohdan mukaisesti;c) tietojenvaihtoa koskevien yksityiskohtaisten sääntöjen hyväksyminen 8 artiklan 3 kohdan c alakohdan mukaisesti;d) vaatimustenmukaisuuden arviointilaitosten rekisteröinti, niiden tarkastaminen ja liitännäispäätökset sopimuksen 5 ja 7 artiklan, 8 artiklan 3 kohdan a alakohdan, 8 artiklan 3 kohdan d alakohdan ja 9 artiklan mukaisesti;e) rekisteröityjen vaatimustenmukaisuuden arviointilaitosten ja varmennettujen laitosten luetteloiden perustaminen ja julkaiseminen sopimuksen 8 artiklan 3 kohdan b alakohdan mukaisesti;f) varmennettuja laitoksia koskevat tarkastukset, vierailut ja väitteet ja liitännäispäätökset sopimuksen 5, 7 ja 10 artiklan mukaisesti;g) hätätilanteiden ja laitosvierailujen yksityiskohtaisten sääntöjen määrittely sopimuksen 10 artiklan 2 kohdan b alakohdan mukaisesti;h) hyviä tuotantotapoja koskevan alakohtaisen liitteen soveltamista koskevien menettelyjen luominen kyseisen alakohtaisen liitteen 7 kohdan b alakohdan, 7 kohdan c alakohdan ja 9 kohdan b alakohdan mukaisesti.3. Komissio hallinnoi hyviä tuotantotapoja koskevan alakohtaisen liitteen soveltamiseen liittyviä siirtymäjärjestelyjä ja hyväksyy ne erityiskomiteaa kuultuaan ja lähettää toiselle osapuolelle Euroopan yhteisön puolesta diplomaattisen nootin, jolla varmistetaan, että valmisteleva työ on saatettu päätökseen (hyviä tuotantotapoja koskevan alakohtaisen liitteen 9 kohdan a alakohdan mukaisesti).4. Komissio hyväksyy alakohtaisten liitteiden B osan muutokset kuullen erityiskomiteaa ja lähettää toiselle osapuolelle Euroopan yhteisön puolesta sopimuksen 15 artiklan 3 kohdan b alakohdassa tarkoitetun diplomaattisen nootin.5. Kaikissa muissa tapauksissa neuvosto määrittelee sekakomiteassa tai alakomiteassa esitettävän yhteisön kannan määräenemmistöllä komission ehdotuksesta.Tehty Brysselissä 27. päivänä syyskuuta 2001.Neuvoston puolestaPuheenjohtajaM. Verwilghen(1) Sopimuksen voimaantulopäivä julkaistaan Euroopan yhteisöjen virallisessa lehdessä.